b"\n_START_ARTICLE_\nPete Parada\n_START_SECTION_\nFace to Face\n_START_PARAGRAPH_\nParada es va unir a Face to Face l'any 1998 per substituir Rob Kurth. Particip\xc3\xa0 en la composici\xc3\xb3 de quatre \xc3\xa0lbums de la banda: Ignorance is Bliss, Standards & Practices (ambd\xc3\xb3s de 1999), Reactionary (2000) i How to Ruin Everything (2002). La banda anunci\xc3\xa0 una aturada temporal a l'octubre de 2003, tot i que a l'any seg\xc3\xbcent van anunciar que l'aturada era de forma definitiva. A causa d'aix\xc3\xb2, tot els integrant de la banda van aprofitar per participar en els respectius projectes paral\xc2\xb7lels. Face to Face va anunciar una reunificaci\xc3\xb3 a principis de 2008 realitzant una petita gira tants pels Estats Units com d'altres pa\xc3\xafsos. Durant aquesta \xc3\xa8poca, Parada estava ja de gira amb The Offspring, banda a la qual es va integrar definitivament acabada la gira, tancant la porta a tornar a formar part de Face to Face.\n_START_SECTION_\nSaves the Day\n_START_PARAGRAPH_\nAbans de la separaci\xc3\xb3 de Face to Face, Parada es va unir a la banda Saves the Day l'any 2002 per substituir el bateria Bryan Newman. Durant els quatre anys i mig que va pert\xc3\xa0nyer a aquesta banda va enregistrar dos \xc3\xa0lbums d'estudi: In Reverie i Sound the Alarm. Parada va anunciar que abandonava el grup el 28 de mar\xc3\xa7 de 2007.\n_START_SECTION_\nThe Offspring\n_START_PARAGRAPH_\nThe Offspring va anunciar el fitxatge Pete Parada com a bateria de la banda en el 27 de juliol de 2007 en substituci\xc3\xb3 d'Atom Willard, que havia deixat la banda per centrar-se en el projecte Angels & Airwaves. Inicialment va participar en la gira de The Offspring per promocionar l'\xc3\xa0lbum Rise and Fall, Rage and Grace, el qual compt\xc3\xa0 amb Josh Freese durant les sessions d'enregistrament. La banda va preparar un nou \xc3\xa0lbum d'estudi pel 2010 comptant amb Parada pel proc\xc3\xa9s d'enregistrament. Com que el proc\xc3\xa9s d'enregistrament es va allargar durant mesos i Parada estava treballant en altres projectes paral\xc2\xb7lels, finalment nom\xc3\xa9s va tocar en quatre can\xc3\xa7ons de Days Go By mentre que per la resta van tornar a comptar amb Cleese.\n_START_SECTION_\nHot Mess\n_START_PARAGRAPH_\nEn l'any 2010, Parada es va unir a la banda Hot Mess per tocar la bateria. Aquesta banda va debutar el 2011 amb l'\xc3\xa0lbum Learn to Sleep With the Light On."